Бәхетле үткәргән бер аҙнамдан күп тә үтмәй ауырға ҡалыуымды аңланым. Ҡайғырҙым да, ҡыуандым да. Булат менән бергә булырыбыҙға, бүтәндәрҙең беҙҙең хәлде аңларына ышандыҡ. Ҙур өмөттәр менән әсәй-атайым, ағайҙарымдан ризалыҡ һораныҡ. Ә улар нимә тип яуап бирҙе тиһең? Булаттың ҡабырғаларын һындырып, иҫен китәргәнсе туҡманылар, ә мине ҡалаға алып китеп, бәпесемде алдырҙылар. Унда беҙҙең туған тейеш апай табип ине, шуға күрә ауылда был турала белмәнеләр ҙә.